
  CONSILIUL JUDEŢEAN      
HOTĂRÂRE

privind aprobarea organigramei şi a statului de funcţii ale  Complexului Muzeal Bistriţa-Năsăud pentru anul 2016
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;

Având în vedere:

- expunerea de motive nr. II/4429 din 23.03.2016 a vicepreşedintelui Consiliului Judeţean  Bistriţa-Năsăud;

- raportul comun nr. IA/IIB/4430 din 23.03.2016 al Direcţiei administraţie locală şi al Direcţiei economice din cadrul Consiliului Judeţean Bistriţa-Năsăud; 

- adresa nr. 396 din 23.03.2016 a Complexului Muzeal Bistriţa-Năsăud, înregistrată la Consiliul Judeţean Bistriţa-Năsăud cu nr. II/4405 din 23.03.2016;
- adresa nr. IC/3356 din 15.02.2016 a Ministerului Afacerilor Interne – Instituţia Prefectului – judeţul Bistriţa-Năsăud, înregistrată la Consiliul Judeţean Bistriţa-Năsăud cu nr. I/2427 din 15.02.2016;

- prevederile Hotărârii Consiliului de administraţie al Complexului Muzeal Bistriţa-Năsăud nr. 4 din 23.02.2016 privind aprobarea organigramei şi a statului de funcţii;
- prevederile art. 17 alin.(1) şi art. 40 din Legea nr. 53/2003 - Codul Muncii, republicată, cu modificările şi completările ulterioare;

- prevederile Legii nr. 319/2003 privind Statutul personalului de cercetare-dezvoltare, cu modificările şi completările ulterioare;
- prevederile art. 25 din Legea muzeelor şi a colecţiilor publice nr. 311/2003, republicată;

- prevederile Anexei nr. IV din Legea nr. 284/2010 – Legea-cadru privind salarizarea unitară a personalului plătit din fonduri publice;
- prevederile art. III şi ale Anexei la Ordonanţa de urgenţă a Guvernului nr.63/2010 privind modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare;
       - prevederile Hotărârii Consiliului Judeţean Bistriţa-Năsăud nr. 74/2015 privind reorganizarea activității Centrului German Bistrița,prin trecerea de sub autoritatea Consiliului Județean Bistrița-Năsăud în subordinea Complexului Muzeal Bistrița-Năsăud;
- prevederile Hotărârii Consiliului Judeţean Bistriţa-Năsăud nr. 76/2015 privind aprobarea organigramei şi a statului de funcţii ale Complexului Muzeal Bistriţa-Năsăud pe anul 2015;
- prevederile Hotărârii Consiliului Judeţean Bistriţa-Năsăud nr. 8/2016 privind aprobarea bugetului de venituri şi cheltuieli al Judeţului Bistriţa-Năsăud pe anul 2016 şi a estimărilor pe anii 2017-2019;

- prevederile Hotărârii Consiliului Judeţean Bistriţa-Năsăud nr. 26/2016 privind aprobarea bugetelor de venituri şi cheltuieli ale  instituțiilor aflate în subordonarea Consiliului Județean Bistrița-Năsăud pe anul 2016;

· raportul nr. IBa/4969 din 31.03.2016 al Comisiei de administraţie;
· raportul nr. IBa/4970 din 31.03.2016 al Comisiei economice;
· raportul nr. IBa/4971 din 31.03.2016 al Comisiei de cultură.
        În temeiul prevederilor art. 91 alin.(2) lit.c), art. 97 şi art. 115, alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 

Art.1. Se aprobă organigrama şi statul de funcţii ale Complexului Muzeal Bistriţa-Năsăud pentru anul 2016, prevăzute în Anexele nr.1 şi nr.2, care fac parte integrantă din prezenta hotărâre.

Art.2. (1) Prezenta hotărâre intră în vigoare la data de 01.04.2016.

(2) Începând cu aceeaşi dată se abrogă prevederile Hotărârii Consiliului Judeţean Bistriţa-Năsăud nr. 76/2015 privind aprobarea organigramei şi a statului de funcţii ale Complexului Muzeal Bistriţa-Năsăud pe anul 2015.
Art.3. Prezenta hotărâre a fost adoptată cu un număr de 29 voturi “pentru”.

Art.4. Cu ducerea la îndeplinire a prevederilor prezentei hotărâri se încredinţează Direcţia economică şi Managerul Complexului Muzeal Bistriţa-Năsăud.
Art.5. Prezenta hotărâre se comunică de către Serviciul administraţie şi relaţii publice cu:

- Direcţia administraţie locală;

- Direcţia economică;


- Compartimentul audit public intern;

·  Domnul Alexandru Pugna, vicepreşedinte al Consilului Judeţean Bistriţa-
    Năsăud;

- Complexul Muzeal Bistriţa-Năsăud;


- Instituţia Prefectului judeţul Bistriţa-Năsăud.

PREȘEDINTE,
EMIL RADU MOLDOVAN

                                                                         SECRETARUL JUDEŢULUI,

                                                                                     MICA OPREA

